ალმერიის უნივერსიტეტი

ალმერიის უნივერსიტეტი (ესპან.: Universidad de Almería, UAL) — საჯარო უნივერსიტეტი, რომელიც მდებარეობს ალმერიაში, ესპანეთში. ხმელთაშუა ზღვის სანაპიროზე მდებარე უნივერსიტეტი მიეკუთვნება ალმერიის ქალაქის ლა კანიადა დე სან-უბანოს უბანს. 2008 წელს უნივერსიტეტი გვთავაზობდა 38 სხვადასხვა საგანმანათლებლო პროგრამას, ჰყავდა 871 ლექტორი და 11 825 სტუდენტი. დაარსებისთანავე, უნივერსიტეტის პირველი მმართველი გახდა დ. ალბერტო ფერნანდეს გუტიერესი, როგორც პრორექტორი. 2007 წელს რექტორად აირჩიეს პედრო მოლინა გარსია. მას შემდეგ მოვიდა კარმელო როდრიგეს ტორებლანკა, რომელმაც მოიპოვა ხმების 68,24%, კარმელოს შემდეგ რექტორი გახდა ხოსე სესპედესი, რომელმაც მოიპოვა ხმების 55,6% (2 285 ხმა) წვდომა ალმერიის უნივერსიტეტი ქალაქსა და პროვინციასთან დაკავშირებულია საგზაო და სააუტობუსო მარშრუტებით. საავტომობილო გზით შესაძლებელია მისვლა სანაპირო გზით, AL-3202 გზატკეცილის გამოყენებით. ეს გზა ძირითადად გამოიყენება იმ პირებს მიერ, რომლებიც ჩამოდიან დედაქალაქის სამხრეთიდან. ასევე არსებობს ჩრდილოეთიდან შესასვლელი გზა AL-3200-დან. ეს უკანასკნელი უკავშირდება AL-12 მაგისტრალს, რომელიც უზრუნველყოფს სწრაფ წვდომას დედაქალაქის ჩრდილოეთიდან და დანარჩენი მეტროპოლიური ზონიდან. სტუდენტების ნაწილი ანდარაქსის მდინარის გადაკვეთას ანიჭებს უპირატესობას, საცობების თავიდან არიდების მიზნით. AL-3200 ასევე გამოიყენება აღმოსავლეთიდანაც. საზოგადოებრივი ტრანსპორტით ადგილობრივი საავტობუსო მომსახურების 11, 12, 18 და 19 მარშრუტები მიდის UAL-მდე და აკავშირებს მას დედაქალაქთან ავტობუსის სადგურის გავლით, რაც პროვინციის ყველა სტუდენტს უზრუნველყოფს წვდომით.აგრეთვე ხშირია დამატებითი ავტობუსები, ნომერი 13 და 14, რომლებიც განკუთვნილია მხოლოდ სტუდენტებისთვის. აგრეთვე განიხილება ტრამვაის შემოღების საკითხიც, თუმცა სამთავრობო უწყებები ამას მიზანშეწონილად არ მიიჩნევენ. რესურსები ინტერნეტში ოფიციალური საიტი Rector official website Enlace a Google Maps de la situación de la UAL სქოლიო